TOP รับรางวัลรายงานความยั่งยืนประจำปี 58 ประเภทรางวัลดีเยี่ยม
TOP รับมอบ “รางวัลรายงานความยั่งยืน (Sustainability Report Awards) ประจำปี 2558 ประเภทรางวัลดีเยี่ยม” จาก คุณรพี สุจริตกุล เลขาธิการ สำนักงานคณะกรรมการกำกับหลักทรัพย์และตลาดหลักทรัพย์
4 ม.ค. 2559


บริษัท ไทยออยล์ จำกัด (มหาชน) หรือ TOP นำโดย คุณสมชัย วงศ์วัฒนศานต์ รองกรรมการผู้จัดการใหญ่ด้านกลยุทธ์องค์กร เป็นผู้แทนบริษัทฯ รับมอบ “รางวัลรายงานความยั่งยืน (Sustainability Report Awards) ประจำปี 2558 ประเภทรางวัลดีเยี่ยม” จาก คุณรพี สุจริตกุล เลขาธิการ สำนักงานคณะกรรมการกำกับหลักทรัพย์และตลาดหลักทรัพย์ จัดโดย CSR Club สมาคมบริษัทจดทะเบียนไทย ร่วมกับสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) และสถาบันไทยพัฒน์ ณ อาคารตลาดหลักทรัพย์แห่งประเทศไทย
ไทยออยล์ได้รับรางวัลระดับดีเยี่ยมจากการประเมินในสามด้านคือ ความสมบูรณ์ของรายงาน (completeness) ที่ครอบคลุมประเด็นความยั่งยืนระดับกลยุทธ์องค์กรทั้งด้านเศรษฐกิจ สังคมและสิ่งแวดล้อม ความน่าเชื่อถือ (credibility) โดยได้รับการรับรองจากหน่วยงานภายนอก และการนำเสนอ (communication) ที่จัดโครงสร้างการสื่อสารที่เหมาะสม สั้นกระชับ และเข้าใจง่าย
 